Jeanne Puchol

Jeanne Puchol (Paris, 1957ko urriaren 28a) komikigile eta ilustratzaile frantziarra da.

 Biografia 
Parisko Dekorazio Arteen Goi Eskola Nazionalean argazkilaritza ikasketak egin ondoren, Pucholek  publizista grafiko, ilustratzaile eta komikigile gisa lan egin zuen. 1983an, bere lehen komikia, Ringard!, argitaratu zuen, eta Jim Thompson idazle amerikarraren Groom polizia-eleberria ilustratu zuen Futuropolis argitaletxean. Argitaletxe berean beste zenbait album argitaratu zituen, eta 1991n Didier Daeninckx-en Meurtres pour mémoire ilustratu zuen. 

1993tik aurrera (À suivre) komiki-hilabetekariarekin kolaboratu zuen. Bertan, Anne Baraou gidoilariarekin batera, Judette Camion umorezko seriea argitaratu zuen, geroago bi albumetan jaso zena: Excusez-moi d'être une fille eta Et avec qui je veux. PLG argitaletxean Chimères albuma sortu zuen, eta, bakarka, Ici, la bouchère ne se noie pas, geroago La Bouchère bi albumeko seriea izango zena: Haro sur la bouchère! (Éditions de l'An 2, 2003) eta La bouchère au bûcher (2004). Seriean emakumezko harakin batek Espainian, Inkisizioaren garaian, bizi izandako abenturak kontatzen dira. Catherine Cazalé gidoilariarekin batera, Jean Monnet, bâtisseur d'Europe argitaratu zuen (Éditions de l'An 2, 2006),Jean Monnet diplomatiko frantziarraren biografia bat jasotzen duen komikia..

2008an, Rodolphe gidoilariak idatzitako Les Abîmes du temps komiki-seriaren zazpigarren liburukia marraztu zuen: Le temps volé (Vente des Savanes arg.). Komikigile biek berriro kolaboratu zuten aurrerago Assassins seriea (2009-2010) sortzeko.. 2008an, Philippe Thirault-ek idatziriko Les enfants sauvés album kolektiboan parte hartu zuen.. Valérie Mangin gidoilariarekin batera, Jeanne d'Arc: l'épée (Dumas, 2011) argitaratu zuen, gerora Moi, Jeanne d'Arc (Des Ronds dans l’O, 2012) izenburupean berrargitaratu zen komiki historikoa.. Urte berean, Charonne - Bou Kadir albumean (Tirésias, 2012), Puchol-ek  1962ko otsailaren 8an Charonne metro geltokiko auzia kontatu zuen.1962ko otsailaren 8ko manifestazioaren errepresioa Charonneko metro geltokian

1962ko otsailaren 8an Charonneko metro geltokiaren inguruan egindako manifestazioaren errepresioa poliziaren indarkeria kasu bat izan zen. Poliziak OAS (Organisation armée secrète) erakundearen eta Aljeriako Gerraren aurka manifestatzen ari ziren pertsonak bortizki errepimitu zituen, eta azkenean bederatzi heriotza izan ziren. 

Frantziako Alderdi Komunistak eta ezkerreko beste erakunde batzuek antolatutako manifestazioa debekatua izan zen Aljerreko kolpea zela-eta gobernuak ezarri zuen larrialdi-egoeragatik, eta Maurice Papon Parisko poliziaren prefetak hura erreprimitzeko agindua eman zuen, Roger Frey Barne ministroaren eta Charles de Gaulle Errepublikako presidentearen akordioarekin.

Metro geltokiaren sarreran babestu nahi izan zuten manifestarien artean, zortzi pertsona hil ziren, itota edo burezurra hautsita, baita bederatzigarren bat ospitaleratuta ere, zaurien ondorioz...  Aljeriako gerrari eskainitako lan hori giza zientzietako bilduma batean argitaratu zen eta Artemisia saria irabazi zuen 2013ko urtarrilaren 9an.. 

Geroago, Laurent Galandon gidoilariarekin kolaboratu zuen Vivre à en mourir albumean (Le Lombard, 2014), Marcel Rayman erresistentziako borrokalariari buruzko kontakizuna., eta baita Interférences komikian ere (Dargaud, 2018), irrati piratei buruzko istorio bat.. Bitartean, Laurent-Frédéric Bollée-ren gidoiarekin, Pucholek Contrecoups - Malik Oussekine komikia (Casterman, 2016) marraztu zuen.. Liburuak Malik Oussekine ikasle gazteak bizia galdu zuen 1986ko manifestazioaren errepresio poliziala kontatzen du..

Ilustratzaile gisa, Pascale de Bourgoing-ek idatzitako zenbait lan sinatu ditu Calligram argitaletxean, hala nola, Le vétérinaire (2017) edo L'astronaute (2017). Umeei zuzendutako liburuak dira, eta zenbait lanbideren gaineko azalpenak eskaintzea dute helburu.

Puchol feminista konprometitua da. Nicole Claveloux, Florence Cestac eta Chantal Montellier komikigileekin Navrant izeneko aldarrikapena sinatu zuen, 1985ean Le Monde-n argitaratua. Idatziak hedapen handia zuten zenbait komiki lizunkoi eta sexistaren gehiegikeriak salatzen zituen. 1998ko otsailean berriro sinatu zuen Les Dessinatrices oubliées, Nicole Claveloux eta Catherine Beaunez-ekin,  Le Mondek egun batzuk lehenago argitaratutako komikirik onenen aukeraketan emakume egilerik ia ez zegoela salatzeko. Emakumeen eskubideen aldeko obra kolektiboetan ere parte hartu izan du, adibidez, En chemin elle rencontre... (Des ronds dans l'O arg.) eta Féministes bildumetan (Vide Cocagne, 2018)..

 Lanak 

 Komikia 

 Ringard ! Futuropolis, « Maraccas » bilduma, 1983.
 Traquenards, Futuropolis, «<span typeof="mw:DisplaySpace" id="mwiQ">&nbsp;</span>X<span typeof="mw:DisplaySpace" id="mwig">&nbsp;</span>» bilduma, 1986.
 Dessous troublants, Futuropolis, «<span typeof="mw:DisplaySpace" id="mwiQ">&nbsp;</span>X<span typeof="mw:DisplaySpace" id="mwig">&nbsp;</span>» bilduma, 1987. 
 Machine célibataire, Frank-en gidoia, Futuropolis, 1988. 
 La Dernière rame, Futuropolis, « 9 » bilduma, 1989. 
 Judette Camion, Anne Baraou-ren gidoia, Casterman :

 Excusez-moi d’être une fille, 1998 .
 Et avec qui je veux, 1999. 

 Chimeres, PLG, 1999 ( )..
 Harategia, L'An 2, coll. « Traits féminins » bilduma:

 Haro sur la bouchère !, 2003 
 La Bouchère au bûcher, 2004. 

 Le Poulpe T16 : Les Jarnaqueurs, Michel Boujut-en gidoia, 6 pieds sous terre, « Céphalopode » bilduma, 2005. 
 Jean Monnet, bâtisseur d’Europe, Catherine Cazalé-ren bilduma, L'An 2, 2006. 
 Les enfants sauvés lan kolektiboan parte hartzea, scénario de Philippe Thirault-en gidoia, Delcourt, 2008.
 Les Abîmes du temps (Dock 21 izenburuarekin berrargitaratua) T7 : Le Temps volé, Rodolphe-ren gidoia, Drugstore, « Vent des savanes » bilduma, 2008. 
 Enchaînées, IN Marie Moinard et collectif, En chemin elle rencontre... : Les artistes se mobilisent contre la violence faite aux femmes, Vincennes/Paris, Des ronds dans l'O / Amnesty International, 2009ko iraila, 96 or. (ISBN 978-2-917237-06-9)
 Assassins, Rodolphe-ren gidoia, Casterman, « Ligne rouge » bilduma:

 Le Docteur Petiot, 2009 ; 
 Le Vampire de Düsseldorf, 2010. 

 Jeanne d'Arc t.1 : L'Épée, Valérie Mangin-en gidoia, Dupuis, 2011 . 2012an albumaren jarraipena egin zuten, eta ondoren edizio oso bat: Moi, Jeanne d'Arc, Des ronds dans l'O argitaletxean. 
 Charonne - Bou Kadir, Tirésias, « Lieu est mémoire » bilduma, 2012. 
 Marie Moinard eta beste batzuk, En chemin elle rencontre... : Les artistes se mobilisent pour l'égalité femme-homme komiki seriean parte-hartzea, Vincennes/Paris, Des ronds dans l'O eta Amnesty International-ek argitaratua, 2013ko otsaila, 84 or. (ISBN 978-2-917237-46-5)
 Vivre à en mourir, Laurent Galandon-en gidoia, Le Lombard, 92 or., 2014, 
 Contrecoups - Malik Oussekine, Laurent-Frédéric Bollée-ren gidoia, Casterman « Écritures » bilduma, 2016 
 Interférences, Laurent Galandon-en gidoia, Dargaud, 2018 
 Le Genre du capital, Céline Bessière eta Sibylle Gollac-ekin batera, La Découverte/Delcourt 2023 .

 Ilustrazioa 

 Jim Thompson, Groom, Futuropolis, « Futuropolice » bilduma, 1983.
 Didier Daeninckx, Meurtres pour mémoire, Futuropolis, « Futuropolis - Gallimard » bilduma, 1991 (2011n berrargitaratua).

 Saria 

 2013: Artemisia saria (Emakume bat(zu)ek sorturiko urteko komiki onenari emandako saria) Charonne - Bou Kadir albumagatik..

 Oharrak eta erreferentziak 

Oharrak

Erreferentziak

 Bibliografia 


 .
 .

 .
 .
  (Artxiboa)
 .
 .
 .
 .
 .(Artxiboa)
 .(Artxiboa)
 .

 Kanpo estekak 

 BD Gest
 Lambiek Comiclopedia
 Radio France
 Dictionnaire universel des créatrices (Artxiboa)
 Blog ofiziala (Artxiboa)
 A la rencontre de Jeanne Puchol, Auracam.com (Artxiboa)

Kategoria:Paristarrak
Kategoria:Frantziako komikigileak
Kategoria:Wikipedia:Autoritate kontrola duten artikuluak
Kategoria:Emakume komikigileak
Kategoria:Frantziako feministak